Medieminder

=Skriv dit navn og medieminde her på siden=
 * Andreas:**

Jeg kan huske, at vi hjemme hos os var de første i min by der fik en VHS-maskine. Min far var pressefotograf og interesseret i film, så han kunne købe videoudstyr billigt - altså skattefrit. Og når vi var i Brugsen at handle, kunne vi leje film på sådan et rack hvor der også var betamaxfilm... Betamaxfilmene var der ikke ret længe. En af de første film jeg så og kan huske derfra var Tarzan i Greystoke-udgaven...Den var slet ikke som andre tarzanfilm og faktisk lidt kedelig...Jeg mener Christoffer Lambert spillede hovedrollen som en meget fåmælt Tarzan og Bo "the body" Derek spillede Jane. Men det korte af det lange var at vi havde en videomaskine! Ikke en gang skolen havde én! Til gengæld fik jeg ikke min egen computer før jeg flyttede hjemmefra. Det var jeg ret træt af de kartoffelkurramte 80'ere...

__Axel:__ //Jeg husker tydeligt// dengang skolen købte 10 comodore 64 maskiner.

__**Lars:**__ Philips tv-spil, Commodore 64 og 128, Sharp computer, VHS (Moviebox), Stationære og bærbare computere og mange mobiltelefoner. Mediernes udvikling fra VHS til DVD til BLu-Ray til ... og fra stor diskette og kasette til lille til cd til dvd til....Hastigheden på vores internet opkobling. Lars er for sej (Skrevet af Tine)

Holdt stand i mange år med at indkøbe computer. "Hvad var der i vejen med den elektriske skrivemaskine?". "Videomaskine -pfffft". Ikke noget med materialistisk afhængighed. Har nu 2 bærbare på skrivebordet, 3 mobiltelefoner.3 steder i huset, hvor der kan optages/afspilles DVD og video. Må erkende, der derudover også er tv i køkkenet :). Inspireret af Marianne! Konfirmationspengene blev brugt til til en 4-spors Phillips spolebåndoptager. Lenco grammofonen VAR tilsluttet Blaupunkt transistorradien.
 * __Tine B:__**

Marianne: Jeg har set mange gange børnetime på vores sort/hvid-tv med låge og drejeknap, så I kan sikkert godt forestille jer, at glæden var stor, da min søster og jeg kunne vælge mellem at komme til udlandet på ferie, som vi plejede, eller tage på ferie i Danmark og få et farvefjernsyn - vi fik et farvefjernsyn..... med fjernbetjening!! Det blev lidt sjovere at se SOKO 5113, Colt Sevas og tyske reklamer i farver. Det var i øvrigt også den gang, man købte et stereoanlæg med pladespiller i et rack med røgfarvet glaslåge for sine konfirmationspenge, ikke at jeg gjorde det, for jeg var glad for min ghettoblaster, hvor man nemt kunne optage sange fra P3 på kasettebånd, næsten uden speak.... det var tider. Nej, for mine konfirmationspenge købte jeg bl.a. en gul walkman - den var vikelig sej.

Det bedste jeg vidste som barn var at komme i biografen, ELLER at køre til nabobyens kiosk, hvor vi lejede VHS-afspiller og Disney film. Min far havde en stor stationær computer, som han forfattede på. Den havde et afsindigt enkelt (og for mig underholdene) spil. Jeg købte min første (bærbare) computer da jeg startede på seminariet i 2006.
 * Julie:**

I min familie var vi meget hurtig til at få fjernsyn har jeg fundet ud af senere.Jeg er således født med adgang til tv i 1958. Jeg kan huske, at der sjældent var noget fra DR overhovedet, så var det bedre med ARD,ZDF og NRD selvom det var på tysk. I skolen var det stadig de store spoler, når vi skulle se film. Så gik det ellers løs med spole- og kasettebåndoptager.Jeg kan også huske at det var smart, at man kunne sætte kasettebåndoptageren sammen med transistoren.I mange år var de vigtigste medier for mig LPèr, kasettebånd og film i fjernsynet(Ofte fra en tysk kanal) I 80èrne kom så video i 3-4 forskellige formater og de mange muligheder for at leje og købe. Jeg kan huske, da Mie og jeg købte den første Playstation var vi meget facinerede over hvor livagtigt det hele var.Vi blev jo nødt til at tjekke, om det virkede. I 1999 fik alle lærere på SPR deres egen computer samt printer.
 * Finn:**

Bjarne: Da jeg gik i femte klasse i landsbyskolen kom vores klasselærer en dag ind og bekendtgjorde med andægtighed i stemmen, at skolen nu var den stolte ejer af en kopimaskine. Wow! Vi blev forevist det imponerende stykke mekanik, og kunne ved selvsyn konstatere, at nu var verdenen ikke længere den samme: Man kunne lægge sin hånd ind på det blanke glas, og et øjeblik efter kom en kopi ud af maskinen med en nøjagtig kopi på et stykke sejt, gulligt papir. Alle elever i klassen kom den dag stolte hjem fra skole med en skinnende papirkopi af deres ene hånd. []

Medieminder… Jeg kan huske et meget lille S/H-fjernsyn i en stor stue. Alligevel blev der gladeligt set ’fjernsyn for dig’ og alle de andre spændende tv-programmer, som DR sendte i monopoltiden. Det var ren lykke at komme over til klassekammeraterne, der var privilegeret med farvefjernsyn. Der væltede ”et væld” af kanaler frem, mindst 15… Alle på tysk og svensk – det ville være synd at sige, der var den store forståelse, men det var fantastisk! En af mine kammerater fik en Commodore 64, så der blev brugt en del timer hos ham, det var nemlig for sejt! Spole frem og tilbage, joy-stik og brun/gule farver på skærmen – det var fremtiden…! Det var ikke før 1996 jeg købte min egen pc, state of the art, den gang. Der er godt nok sket meget siden da!
 * __Søren:__**

Nanna: Jeg kan huske vi havde et meget stort fjernsyn, som sagde en underlig lyd når vi tændte det.Til fjernsynet var tilsluttet en meget stor betamax maskine hvor jeg hver mandag så gamle danske film med min mormor. Helt stort blev det da vi endelig fik tv2 kanalen til Bornholm, 10 år senere end resten af Danmark, og vi hver aften sad og så lykkehjulet med Bent Burg. Det var altså et kæmpe hit på Bornholm, hvilket måske siger meget om hvordan det er at være teenager på en lille ø:-S LOL

Bitten:

Jeg husker tydeligt, hvor fedt det var at se Fred and Barney - Flintstones - Wilma and Betty med min bror. Det var vores tilbagevendende fornøjelse lørdag eftermiddag.